text: Achi booda yeroo heddu irra deddeebiin mana kiyya keeysatti salaatuuf carraaqee jira. Garuu akka itti salaatan hin beeku. Nama Al Kuuk je’amu arguu kiyya nin yaadadha. Wayta Masr jirus, isaa salaatu arguu kiyya nin yaadadha. Waan inni dalagu yaadachuudhaaf yaalii godheera. Wanti inni dalagaa ture, na hawatuu isaa nin yaadadha. Namni Muslimaa kan Masritti arge kun, akkaataan inni itti salaatu kan kaatoolikiitiin wal natti fakkaannaan, wayta san na hawatee laaluu ture. Anis mana kiyyatti waan namichi sun godhe san akkeessuuf hedduu carraaqee jira. Haalli kun yeroo murtaa’aaf akkanumatti itti fufe.
text: #000010
text: Ammas seenaa takka isinii hima. seenaa kana guutuu keessa seenuu hin danda’u. seenaa dheeraadha. Garuu gabaabinaan, guyyaa tokko mana kitaabaa keessatti of arge. Manni Kitaabaa kun ka masjiidaati. Walii gallee? Mana Kitaabaa kana keessa, kitaabban heddu kan Waahee akkaataa salaataa Nabi Muhammad ibsan heddutu jiru. Isaan kanniin ilaalaa, wow haalaan gaariidha ofiin je’e. Namni tokko natti dhufee, dhiifama naaf godhi, ati Muslimaa naan je’e. Anis an muslimamoo je’aa ofumaa yaaduu jalqabe. Maal jechuu isaati je’e. Kana booda, ‘Na dhagahi, wahin sitti hima. An Rabbi tokkicha ta’uu isaa nin amana. Innis Allaah’dha. Muhammad ammoo ergamaa isaati je’een. Innis ati Muslima jechuudha naan je’e. Anis ooh, galatoomi je’een.
text: #000011